**Ffurflen gais am gyngor rhagarweiniol ar gynigion datblygu**

### Darllenwch y nodiadau a ganlyn cyn llanw'r ffurflen hon:

Gallwch ddefnyddio'r ffurflen hon i geisio cyngor rhagarweiniol am ddim gan CNC ar eich cynnig datblygu. Fel rhan o'n barn ragarweiniol, byddwn yn anelu at roi i chi:

* Barn ragarweiniol ar ba ystyriaethau amgylcheddol a restrir ar ein Rhestr Wirio i'w hystyried fel rhan o'ch cais. Mae'r rhestr wirio hon i'w gweld [yma](https://naturalresources.wales/media/5270/150302-natural-resources-wales-and-planning-consultations-final-cym.pdf).
* Amlinelliad o'r asesiadau a allai fod yn ofynnol i gefnogi'ch cais

Mae ein "[Canllaw i'n gwasanaeth cyn ymgeisio ar gyfer cynllunio datblygiad](https://naturalresources.wales/media/681119/guide-to-pre-app-service-final-cymraeg.pdf)" yn esbonio'r hyn sy'n rhan o'r gwasanaeth hwn yn fanylach ac amodau ei gynnig.

Os ydych chi angen cyngor manylach gan CNC ar eich cynnig datblygu, gallwch ddefnyddio ein Gwasanaeth Cynghori Cynllunio Dewisol (Gwasanaeth CCD) y codir tâl amdano. Rydym yn argymell eich bod yn defnyddio'r farn ragarweiniol hon am ddim, cyn gwneud cais am y gwasanaeth CCD y codir tâl amdano. Bydd hyn yn eich helpu chi a ninnau i asesu a fyddai defnyddio'r Gwasanaeth CCD yn debyg o fod o fudd i chi.

Byddwn yn anelu at ateb eich cais am farn ragarweiniol o fewn 21 diwrnod i dderbyn y ffurflen hon a'r holl wybodaeth berthnasol sydd wedi'i hamlinellu yn adran 3. Sylwer mai dim ond unwaith ar gyfer pob datblygiad arfaethedig y gallwn ddarparu barn ragarweiniol

Dylech ystyried y cyngor yr ydym yn ei ddarparu yn ystod y cyfnod hwn ochr yn ochr â'r canllaw ar [ein gwefan.](https://naturalresources.wales/guidance-and-advice/business-sectors/planning-and-development/advice-for-developers/?lang=cy) Ni fyddwn yn ceisio dyblygu'r canllaw o fewn ein cyngor i chi, felly mae'n werth i chi gyfarwyddo'ch hun i sicrhau bod eich cynnig yn cadw ati.

Ni fyddwn chwaith yn dyblygu'r gwaith sy'n cael ei wneud gan sefydliadau eraill. Ynghyd ag ymgynghori â CNC, rydym gan hynny yn argymell eich bod yn cysylltu â'r Awdurdod Cynllunio Lleol perthnasol. Byddant yn gallu'ch cynghori chi ar nifer o faterion, gan gynnwys a ddylid cynnal Asesiad Effaith Amgylcheddol fel rhan o'ch cais cynllunio. Byddant hefyd yn gallu'ch cynghori chi a fydd eich cynnig yn pasio'r profion cyfiawnhau mewn perthynas â pherygl o lifogydd, fel yr amlinellir yn *Nodyn Cyngor Technegol 15: Datblygiad a Pherygl o Lifogydd*. Dylech hefyd siarad â'r Awdurdod Cynllunio Lleol os yw'ch cynnig yn debyg o gael effaith sylweddol ar safle gwarchod natur Ewropeaidd, a pha wybodaeth (os o gwbl) sy'n ofynnol i ymgymryd ag asesiad priodol o dan y rheoliadau Gwarchod Cynefinoedd a Rhywogaethau 2010.

Dylid eich cynghori, yn ychwanegol at ganiatâd cynllunio, mai eich cyfrifoldeb chi yw gwneud yn siŵr eich bod chi'n sicrhau'r holl gysyniadau a thrwyddedau eraill sy'n berthnasol i'ch datblygiad.

### Sut i lanw a chyflwyno'r ffurflen hon

Mae adrannau 1-3 yn amlinellu'r wybodaeth yr ydym angen i chi ei darparu, er mwyn i ni allu delio â'ch cais. Os yw'r holl wybodaeth, neu ran ohoni, ar goll byddwn yn dychwelyd ymateb safonol i'r perwyl hwn.

Esbonia Adran 4 sut i geisio'r gwasanaeth gennym ni, tra bod Rhan 5 yn esbonio sut y byddwn yn defnyddio'r wybodaeth yr ydych chi wedi'i darparu. Mae Rhan 6 yn esbonio’r amodau sy’n gysylltiedig gyda’r gwasanaeth.

**Adran 1: ynglŷn â'r ymgeisydd**

|  |  |
| --- | --- |
| Manylion cyswllt |  |
| Enw cyswllt | Enw cyswllt |
| Enw cwmni | Enw cwmni |
| Rhif ffôn | Rhif ffon |
| Cyfeiriad e-bost | Cyfeiriad e-bost |

Adran 2: ynglŷn â'r safle a'r datblygiad arfaethedig

|  |  |
| --- | --- |
| Cyfeiriad y safle/lleoliad y safle | |
| Cyfeiriad y safle | Cyfeiriad y safle |
| Cod post | Cod post |
| Cyfeirnod Map Grid Cenedlaethol | Cyfeirnod Map Grid Cenedlaethol |
| **Gwybodaeth am y datblygiad arfaethedig** | |
| Rhowch ddisgrifiad manwl o'ch datblygiad arfaethedig, gan gynnwys:   * defnydd cyfredol ar y safle, * y defnydd newydd arfaethedig, * maint a math y datblygiad, ac * unrhyw hanes perthnasol arall ar y safle   Os oes gennych unrhyw ymholiadau penodol yr ydych chi'n ceisio barn CNC arnynt, yna nodwch y rhain yma. Sylwer gan ddibynnu ar gymhlethdod y cais, efallai na fyddwn yn gallu ymateb i'r ymholiadau hyn fel rhan o'n barn ragarweiniol am ddim. | |
| Rhowch fanylion yma | |

## Adran 3: dogfennau hanfodol

Rydym angen y wybodaeth a ganlyn i roi'r farn ragarweiniol i chi

*Archwiliwch bob blwch i gadarnhau eich bod wedi cynnwys y wybodaeth sydd angen*

|  |  |
| --- | --- |
|  | **Copi o'r ffurflen hon** |
|  | **Cynllun lleoliad** yn dangos yn glir ffin y datblygiad arfaethedig. Dylai fod ar raddfa rhwng 1:100 a 1:2500 a dylai ddangos unrhyw ddyfrgyrsiau neu gyrff dŵr o fewn ein safle datblygu |
|  | **Cynllun gosodiad mynegol (manwl os yw ar gael)** y gwaith arfaethedig, gan gynnwys holl ffyrdd mynediad arfaethedig, adeiladau, manylion y dull gwaredu ar garthion brwnt ac unrhyw strwythurau arfaethedig eraill, ynghyd ag unrhyw drefniant safle a gweithiau dros dro yr ydych chi'n cynnig eu cynnal |
|  | **Ble fo'n berthnasol, cynllun o unrhyw ddatblygiad neu weithiau eraill** y gallech chi eu cynnal, neu ofyn i eraill eu gwneud, er mwyn adeiladu a/neu weithredu eich datblygiad arfaethedig |

## Adran 4: ble i anfon eich cais

Anfonwch y ffurflen hon trwy e-bost a'r holl wybodaeth a amlinellir uchod at y tîm perthnasol yn CNC. Ar gyfer datblygiadau morol, anfonwch eich ffurflen at y tîm sy'n delio â'r awdurdod cynllunio lleol sydd agosaf at eich datblygiad. Amlinellir y manylion cyswllt yn y tabl isod.

Cofiwch mai dim ond atodiadau e-bost o hyd at 10MB y gallwn eu derbyn. Os yw maint cyfun eich atodiadau yn fwy na hyn, cysylltwch â'r tîm perthnasol isod i ofyn am fynediad at y system rhannu ffeiliau.

| Am brosiecta yn: | | Anfon ebost at: |
| --- | --- | --- |
| * Sir Benfro * Parc Cenedlaethol Arfordir Penfro * Sir Gaerfyrddin | * Abertawe * Castell-nedd Port Talbot a Phen-y-bont ar Ogwr | [swplanning@cyfoethnaturiolcymru.gov.uk](mailto:swplanning@cyfoethnaturiolcymru.gov.uk) |
| * Nghaerdydd * Casnewydd * Bro Morgannwg * Rhondda Cynon Taf, Torfaen * Sir Fynwy | * Parc Cenedlaethol Bannau Brycheiniog * Blaenau Gwent * Caerffili * Merthyr Tudful | [southeastplanning@cyfoethnaturiolcymru.gov.uk](mailto:southeastplanning@cyfoethnaturiolcymru.gov.uk) |
| * Gwynedd * Ynys Môn * Conwy * Sir Ddinbych * Sir y Fflint | * Wrecsam * Parc Cenedlaethol Eryri * Powys * Ceredigion | [northplanning@cyfoethnaturiolcymru.gov.uk](mailto:northplanning@cyfoethnaturiolcymru.gov.uk) |

**Adran 5: sut y byddwn yn defnyddio'ch gwybodaeth**

Bydd yr holl wybodaeth a gedwir gan Cyfoeth Naturiol Cymru ynglŷn â'ch cais am drwydded yn cael ei phrosesu a'i rheoli gennym ni yn unol â'n rhwymedigaethau a'n dyletswyddau o dan:

* Deddf Diogelu Data 1998
  + Deddf Rhyddid Gwybodaeth 2000
  + Rheoliadau Gwybodaeth Amgylcheddol 2004
  + Pob deddf arall sy’n ymwneud â mynediad i wybodaeth.

O ystyried hyn, gall eich gwybodaeth, gan gynnwys eich gwybodaeth bersonol, fod yn destun cais gan aelod arall o’r cyhoedd. Wrth ymateb i geisiadau o’r fath, mae’n bosibl y gofynnir i ni ryddhau gwybodaeth, gan gynnwys eich gwybodaeth bersonol. Bydd ein hymateb i geisiadau o'r fath yn cyd-fynd â'r canllawiau a ddarperir gan God Ymarfer Llywodraeth Cymru ar gyfer Mynediad at Wybodaeth, y gellir dod o hyd iddo yn www.information.wales.gov.uk

I gael mwy o wybodaeth am y data personol a gasglwyd a’r defnydd a wnaed ohono, os oes gennych unrhyw bryderon am gywirdeb data personol, neu os dymunwch fanteisio ar unrhyw rai o’ch hawliau o dan y deddfau uchod, dylech gysylltu â:

1. Swyddogion Mynediad at Wybodaeth, Tŷ Cambria, 29 Heol Casnewydd, Caerdydd, CF24 0TP, neu e-bostiwch [atiteam@naturalresourceswales.gov.uk](mailto:atiteam@naturalresourceswales.gov.uk) neu ffoniwch 0300 065 3000
2. Gellir cysylltu â llinell gymorth Swyddfa'r Comisiynydd Gwybodaeth ar 029 2067 8400 neu yn [www.ico.org.uk](http://www.ico.gov.uk)

**Adran 6: o dan ba amodau y bydd y cyngor yn cael ei gynnig**

O ofyn am y gwasanaeth hwn, rydych yn cydnabod mai cyngor yn unig yw'r cymorth a roddir gan Cyfoeth Naturiol Cymru ac ni ystyrir ei fod yn rhwymo nac yn cyfyngu Cyfoeth Naturiol Cymru mewn unrhyw ffordd arall o ran cyflawni ei swyddogaethau statudol.

Yn benodol yr ydych yn cydnabod:-

* na fydd unrhyw gyngor a roddir gan Cyfoeth Naturiol Cymru, na deunyddiau neu ddogfennau a ddarperir, yn cyfyngu nac yn rhwymo Cyfoeth Naturiol Cymru yng nghyswllt ei swyddogaethau statudol na'i rôl fel ymgynghorai statudol, nac o ran unrhyw benderfyniad y gallai Cyfoeth Naturiol Cymru ei wneud ynglŷn ag unrhyw gais am drwydded neu ganiatâd;
* na fydd unrhyw gyngor a roddir gan Cyfoeth Naturiol Cymru yn rhwymo Cyfoeth Naturiol Cymru o ran unrhyw sylwadau y gallai eu gwneud yn y dyfodol fel ymgynghorai statudol, nac o ran unrhyw benderfyniad y gallai Cyfoeth Naturiol Cymru ei wneud ynglŷn ag unrhyw gais am drwydded neu ganiatâd;
* bod unrhyw farn neu safbwynt a fynegir gan Cyfoeth Naturiol Cymru heb ragfarn o ran yr ystyriaeth y mae'n bosib y byddai angen i Cyfoeth Naturiol Cymru ei rhoi i unrhyw gais neu unrhyw sylwadau fel ymgynghorai statudol, ac o ran unrhyw benderfyniad y gallai Cyfoeth Naturiol Cymru ei wneud ynglŷn ag unrhyw gais am drwydded neu ganiatâd;
* y bydd y penderfyniad terfynol ynghylch unrhyw sylwadau a wneir gan Cyfoeth Naturiol Cymru fel ymgynghorai statudol yn seiliedig ar yr holl wybodaeth berthnasol fydd ar gael i Cyfoeth Naturiol Cymru ar yr amser y bydd yn gwneud sylwadau o'r fath;
* nad yw Cyfoeth Naturiol Cymru yn gallu, nac yn fodlon, rhoi sicrwydd o ran y sylwadau y gall eu gwneud fel ymgynghorai statudol; ac
* y gall unrhyw gyngor a roddir gan Cyfoeth Naturiol Cymru gael ei ddiystyru oherwydd newidiadau yn y wybodaeth sydd ar gael, y gyfraith, polisïau a chanllawiau sy'n berthnasol i gynnwys y cyngor.